	Targed/Target 1
	Edrychwch ar ganllawiau cyfeirnodi Harvard eto a’u cymhwyso’n gyson drwy brawf-ddarllen eich gwaith.
Gwelliant: Sicrhau fy mod yn dilyn canllawiau cyfeirnodi Harvard pob tro gan ail-edrych arnynt os nid wyf yn sicr o sut i gyfeirnodi dogfen.

	Targed/Target 2
	Ehangwch ystod eich darllen.
Gwelliant: Darllen drwy’r dogfennau sydd ar restr darllen hanfodol y modiwl gan hefyd cynnal ymchwil ychwanegol i ddogfennau perthnasol eraill.

	Targed/Target 3
	Ystyriwch safbwyntiau gwahanol er mwyn cyfoethogi’ch ysgrifennu academaidd.
Gwelliant: Ymchwilio i ddamcaniaethwyr gwahanol.



Gan ganolbwyntio ar astudiaeth achos, lluniwch ymateb i gynulleidfa broffesiynol sydd yn nodi ac yn gwerthuso’n feirniadol y camau dysgu ac addysgu nesaf ar gyfer dysgwr unigol
O fewn yr aseiniad hwn mi fyddaf yn trafod datblygiad holistaidd un disgybl. Rhoddir sylw cryf ar y camau dysgu ac addysgu nesaf ar gyfer y disgybl hwn. Penderfynwyd ffocysu ar anghenion disgybl dychmygol o’r enw Elen. Mae Elen yn chwe blwydd oed ac yn ddisgybl ym mlwyddyn dau. Daw Elen o gartref incwm isel ac fe dderbynnir prydau ysgol am ddim. Bu’r ddau riant yn gweithio oriau hir sydd yn eu hatal rhag bod adref efo’u plant llawer yn ystod yr wythnos. O ganlyniad nid oes llawer o gyfleoedd i’r teulu bwyta prydau iachus o fewn y cartref, gan nad oes amser ganddynt i’w baratoi. Teulu cefnogol iawn sydd gan Elen lle fu Mam-gu yn gofalu ar ôl y plant pan nad yw’r rhieni ar gael. Er hynny fu ganddi sgiliau cymdeithasol gwan pan fu angen iddi gydweithio efo’i chyfoedion. Ni cheir llawer o gyfleoedd i Elen ymgymryd â gweithgareddau corfforol tu allan i’r ysgol gan fod clybiau chwaraeon yn rhy gostus ac nid oes rhiant ar gael i’w hebrwng i glwb. Fel y nodir ar dudalen 7, mae Elen wedi datblygu ei sgiliau echddygol bras yn dda ond o ganlyniad i’r diffyg cyfleoedd corfforol mae’n derbyn adref nid yw Elen yn ymwybodol iawn o sut i gadw’n heini. Yn fwy nag unrhyw beth, mwynha Elen pan fu cyfleoedd iddi fod yn greadigol. Dangosir hoffer tuag at beintio a chanu yn bennaf. Er mwyn annog a chynorthwyo Elen i ddatblygu ei sgiliau cymdeithasol ac emosiynol, yn ogystal â’i lles corfforol a meddyliol, dyluniwyd ymyrraeth ‘Clwb ar ôl ysgol’. O fewn y clwb bydd y disgyblion yn ymgymryd â gweithgareddau coginio, ymarfer corff a chreadigol.
Bwriad yr ymyrraeth hon yw targedu datblygiad holistaidd Elen. Golyga hyn mynd i’r afael â’r holl agweddau o ddatblygiad Elen; sef datblygiad deallusol, emosiynol, corfforol, cymdeithasol, amgylcheddol, galwedigaethol ac ysbrydol, ar yr un pryd. Er mwyn gwneud hyn rhaid gweithredu dull addysgu gyfannol. Mae addysgu cyfannol wedi chwarae rôl bwysig yng nghwricwlwm cyfredol y Cyfnod Sylfaen (CS) er blynyddoedd a fu pwyslais cryf arno o fewn y cwricwlwm newydd i Gymru. Rhestra CBAC (2019) ystod o ffyrdd mae’r meysydd dysgu yn cefnogi dysgu cyfannol gan gynnwys canolbwyntio ar adeiladu ar ddysgu blaenorol ac ystyried anghenion pob plentyn unigol. Cynlluniwyd yr ymyrraeth hon i dargedu sgiliau cymdeithasol, emosiynol a chorfforol Elen yn bennaf ond fedrir dweud ei bod yn datblygu sgiliau eraill yn ogystal. Fedrir dweud bod y sesiynau coginio yn datblygu gwybodaeth Elen gan yna ddatblygu ei sgiliau deallusol.
Noda Sefydliad Nuffield (2016) fod clybiau ysgol yn cael nifer o fuddion positif gan gynnwys ‘darparu mynediad at brofiadau newydd ... meithrin hunan-barch a hyder a chefnogi'r cwricwlwm academaidd’. Darganfyddant fod disgyblion yn fwy tebygol o fynychu clybiau a oedd yn rhad neu am ddim ac yn cynnig amrywiaeth o weithgareddau. Yn ogystal darganfuwyd bod plant o deuluoedd lle mae rhiant wedi cael profiad negyddol yn yr ysgol yn llai tebygol o fynychu clwb gan fod y rhiant yn meddwl ei fod yn wastraff amser. Yn bersonol, credaf fod clwb ar ôl ysgol yn ffordd wych o gynorthwyo disgyblion i ddatblygu sgiliau tu allan i’r ystafell dosbarth a chreu perthnasau cryf efo’u cyfoedion. Yn sgil hyn, er mwyn sicrhau fod pob unigolyn yn derbyn yr un cyfleoedd a’i gilydd fu angen creu perthynas cadarnhaol rhwng yr ysgol a’r rhieni. Tra bod llawer yn nodi manteision clwb ar ôl ysgol, noda Knowles (2020) fod rhai anfanteision i’w gael hefyd. Dywed fod clybiau yn medru fod yn flinedig i ddisgyblion gan eu bod yn ymestyn y diwrnod ysgol a bod y gweithgareddau fel arfer yn hwylus yn hytrach nag addysgiadol. Y gobaith efo’r ymyrraeth hon yw cynnig gweithgareddau hwylus i’r disgyblion sydd hefyd yn addysgiadol. Penderfynwyd cynnal amrywiaeth o weithgareddau yn ystod y clwb megis coginio ac ymarfer corff er mwyn sicrhau fod y disgyblion yn derbyn y cyfle i ddefnyddio a datblygu eu sgiliau mewn gwahanol sefyllfaoedd.
Prif fwriad yr ymyrraeth yw galluogi’r disgyblion i gydweithio efo’u cyfoedion a chyfathrebu fel grŵp gan ddatblygu eu sgiliau cymdeithasol. Trwy gynnal y sesiynau coginio mi fydd y disgyblion hefyd yn derbyn y cyfle i ddysgu am fwyta’n iach a dysgu sut i goginio prydau iachus. Cred elusen School Food Matters (SFM) (2007) y dylai pob plentyn derbyn y cyfle i ddysgu sgiliau coginio yn yr ysgol. Noder fod y gallu i goginio yn golygu fod gennych ychydig o reolaeth dros yr hyn sydd yn mynd mewn i’ch corff. Mi fydd hyn yn beth da ar gyfer y disgyblion yn y dyfodol. Noda Estyn (2017) esiampl o arfer effeithiol yn nosbarth blwyddyn 2. O fewn yr arfer hyn mae’r athrawon wedi creu ardal coginio lle fu’r disgyblion yn medru datblygu eu sgiliau llythrennedd a rhifedd mewn modd hwylus a gweithredol. Yn debyg i’r ymyrraeth mae’r disgyblion yn darllen trwy ryseitiau gwahanol ac yn mesur y cynhwysion sydd eu hangen. O ganlyniad i hyn fedrir hefyd dweud fod yr ymyrraeth yn datblygu sgiliau llythrennedd a rhifedd Elen. Er bod llawer o fanteision i gynnal clwb coginio ceir hefyd rhai cyfyngiadau a risgiau. Gall sesiynau coginio fod yn beryglus ar adegau, yn enwedig os fu angen defnyddio offer miniog neu’r ffwrn. O ganlyniad i hyn rhaid rhoi cyfyngiad ar y nifer o ddisgyblion gall mynychu’r clwb a hefyd sicrhau fod cymhareb weddol uchel o oedolion i blant. Yn ogystal nid yw’n bosibl sicrhau fod pob plentyn yn hoffi’r pryd o fwyd sy’n cael ei pharatoi o fewn y sesiwn ac felly efallai cei rhai cwynion am yr hyn sy’n cael ei pharatoi. Mi fydd rhaid ystyried hyn wrth fynd ati i baratoi a chynnal y sesiynau. Yn ogystal â choginio bydd y disgyblion yn cyflawni gweithgareddau corfforol a chreadigol. Noda Wyatt (2017) fod clybiau chwaraeon yn fuddiol am bedwar rheswm sef eu bod yn annog cyrff a meddyliau iachus, yn datblygu sgiliau cymdeithasol, yn hybu hunan-barch ac yn adeiladu ar sgiliau blaenorol. Fedrir dweud bod y sesiynau creadigol yn buddio’r disgyblion bron yn yr un ffordd.  
Yn ogystal, gan fod Elen yn mwynhau fod yn greadigol mi fydd y sesiynau celf a dawnsio yn rhai mi fydd hi’n ei mwynhau ac yn cynnig cyfle iddi fynegi ei hunain. Ceir mwy o wybodaeth am y sesiynau ar dudalen 10.
Cyn mynd ati i gynllunio’r ymyrraeth roedd angen creu proffil un tudalen (gweler tudalen 7) ar gyfer Elen. Wrth ysgrifennu proffil un tudalen mae’n bwysig rhoi pwyslais ar lais y disgybl. Y ffordd gorau o wneud hyn oedd ysgrifennu’r proffil ar y cyd gydag Elen. Trwy ysgrifennu’r proffil ar y cyd ceir y cyfle i ddarganfod yr hyn mae’r unigolyn yn mwynhau a’r hyn maent yn credu sydd angen arnynt i ddatblygu. Gellir cysylltu’r defnydd hyn o lais y disgybl efo Erthygl 12 Confensiwn y Cenhedloedd Unedig ar Hawliau'r Plentyn (CCUHP) sef ‘mae gennych chi’r hawl i roi eich barn ar bob mater sy’n effeithio arnoch chi, ac i’r farn honno gael ei chymryd o ddifri’ (Comisiynydd Plant Cymru, 2017). Mae hawliau’r plentyn yn tanategu Meysydd Dysgu a Phrofiad (MDaPh) Cwricwlwm i Gymru yn ogystal â’r pedwar diben. O ganlyniad i hyn mi oedd yn bwysig iawn i mi gyfeirio at yr hawliau wrth gynllunio’r ymyrraeth. Wrth wneud hyn roeddwn yn medru sicrhau fod hawliau’r dysgwr yn cael ei hategu.
Daw Elen o deulu incwm isel. Mae hyn yn effeithio ar y cyfleoedd mae’n derbyn o fewn yr ysgol megis ymweliadau addysgiadol, yn ogystal â’r cyfleoedd sydd ar gael iddi tu allan i’r ysgol. Ers 2001 mae Rhwydwaith Dileu Tlodi Plant Cymru (ECPN Cymru) wedi bod yn cefnogi Llywodraeth Cymru yn ei ymgais i ddileu tlodi plant erbyn 2020. Yn ogystal mae gan y Llywodraeth Strategaeth Tlodi Plant a gyflwynwyd yn 2011 a’i diwygiwyd yn 2015. Un o nodau’r strategaeth yw ‘lleihau’r anghydraddoldebau o ran canlyniadau iechyd, addysg ac economaidd plant a theuluoedd trwy wella canlyniadau'r tlotaf’ (Llywodraeth Cymru, 2015). Mi fydd yr ymyrraeth hon yn anelu i ddatblygu sgiliau cymdeithasol a chorfforol Elen gyda’r gobaith fod hyn yn helpu i wella’i waith a’i chanlyniadau academaidd yn y dyfodol gan hefyd ehangu’r cyfleoedd fe fydd hi’n derbyn.
Mae pob plentyn a pherson ifanc yn datblygu gwahanol sgiliau ar gyfradd wahanol. Noda Webster-Stratton (2004) bod sgiliau cymdeithasol ac emosiynol plentyn yn chwarae rôl bwysig yn ei lwyddiant academaidd ac yn ei lwyddiant yn y dyfodol. Er bod gan Elen sgiliau cymdeithasol ac emosiynol gryf pan fu’n rhyngweithio efo’i theulu, nid oes ganddi sgiliau mor gryf pan ddaw i ryngweithio efo’i gyfoedion. Gall hyn effeithio ar ei pherthnasau a’i addysg yn y dyfodol ac felly mae’n bwysig ein bod yn ymyrryd yn gynnar gyda’r gobaith o wella ei dyfodol. Argymhella Dewey (1926) ei fod yn bwysig i addysg ysgol datblygu ar yr hyn mae plant wedi dod i’r arfer â yn y cartref. Creda hefyd y dylai plant dysgu trwy brofiadau a ddylai addysg fod yn seiliedig ar sefyllfaoedd go iawn. Cynlluniwyd yr ymyrraeth hon efo’r meddylfryd hyn mewn cof. Gellir hefyd creu cysylltiadau efo Model Kolb sy’n adnabod dysgu uniongyrchol fel cylched (Jennings, 2017). O fewn yr ymyrraeth, y profiad diriaethol fydd y gweithgareddau sy’n digwydd o fewn y sesiynau clwb. Ail gam y cylched yw arsylwi adfyfyriol. Mi fydd y plant yn medru gwneud hyn wrth feddwl am yr hyn maent yn cyflawni yn ystod y sesiwn tra byddaf i, yr athrawes, yn ei wneud trwy arsylwi’r hyn sy’n digwydd yn ystod y sesiwn. Ar ôl arsylwi’r sesiynau mi fydd angen i mi ddadansoddi’r hyn rwyf wedi ei weld gan yna addasu’r sesiwn nesaf i adeiladu ar yr hyn a ddatblygwyd yn flaenorol. Yn fy marn i mae’r modelau hyn yn amlinellu sut mae plant gwir yn dysgu yn gryf. Er hynny, yn addysg a datblygiad plant mae’n bosibl i fwy nag un peth digwydd neu ddatblygu ar yr un pryd neu gall fod plant yn sgipio cam. O ganlyniad i hyn fedrir dweud bod model Kolb ychydig yn rhy syml (Dennison, 2010).
Wrth ymgymryd â’r clwb ar ôl ysgol bydd Elen yn derbyn cyfleoedd i gydweithio gyda’i chyfoedion gan hefyd dysgu trwy brofiadau. Yn bersonol, credaf fod dysgu trwy brofiadau yn galluogi plant a phobl ifanc i ddatblygu eu dealltwriaeth o’r byd go iawn tra eu bod hefyd yn datblygu sgiliau a fydd yn eu cynorthwyo wrth iddynt fynd yn hŷn. Gellir cysylltu’r datblygiad hyn efo pob un o’r pedwar diben yn Cwricwlwm i Gymru. Noda Donaldson (2015) fod angen annog dysgwyr i fod yn ‘unigolion iach, hyderus sydd yn cymryd rhan mewn gweithgarwch corfforol’ ac yn ‘gyfranwyr mentrus, creadigol sydd yn mynegi syniadau ac emosiynau drwy wahanol gyfryngau’. Er mwyn cyrraedd y dibenion hyn fydd y disgyblion yn derbyn cyfleoedd i gyflawni gweithgareddau corfforol, dysgu sut i goginio prydau iachus a mynegi eu hunain yn greadigol fel y nodir uchod.
Rhieni yw un o’r rhanddeiliaid pwysicaf pan ddaw i addysg plant. Pwysleisia Macbeth (1993) bod rhieni yn rhan annatod o addysg ac mai nhw sydd yn addysgu eu plant cyntaf gan lywio pa mor effeithiol gall addysgu dilynol athrawon fod. Cytunaf yn gryf efo hyn ac o ganlyniad penderfynwyd creu cysylltiad cryf efo rhieni yn ystod yr ymyrraeth hon. Yn anffodus nid yw creu cyswllt efo rhieni pob tro yn beth syml i’w wneud. Yn sefyllfa Elen mae’r rhieni yn gweithio oriau hir ac felly efallai nid oes ganddynt llawer iawn o amser i ymglymu â gweithgareddau yn yr ysgol. Yn ôl adroddiad gan Badrasawi (2019) mi oedd rhieni yn gweld fod ysgolion yn aml yn trefnu clybiau ar amseroedd oedd yn anghyfleus i’r rhieni neu nad oeddent yn cynnig y cyfle i rieni gwirfoddoli o fewn y clybiau. Ceisiwyd dileu rhai o’r heriau hyn wrth fynd ati i gynllunio a gweithredu’r ymyrraeth hon. Gwnaed hyn trwy sicrhau fod pob rhiant yn derbyn gwybodaeth gyflawn am y clwb fel eu bod yn hollol wybodus o’r hyn sydd yn cael eu cynnig i’w phlant. Yn ogystal cynigwyd y cyfle iddynt chwarae rôl bwysig yn llwyddiant yr ymyrraeth trwy wirfoddoli pob wythnos. Mi fydd hyn yn galluogi i rai disgyblion cydweithio a chyfathrebu efo’u rhieni mewn ffyrdd efallai nad ydynt yn cael y cyfle i’w wneud yn y cartref. Mae creu perthynas gref rhwng plant a’u rhieni yn hanfodol er mwyn sicrhau fod plentyn yn derbyn y gofal sydd angen arnynt ac yn medru creu perthnasau cadarnhaol yn y dyfodol. Y rhanddeiliaid pwysig eraill yn yr ymyrraeth hon yw’r athrawes arweiniol a’r staff cynorthwyol. Fel yr athrawes fu rhaid i mi fynd ati i gynllunio’r ymyrraeth, trefnu’r gweithgareddau ac asesu a monitro’r cynnydd y mae’r dysgwr yn gwneud. Gan fod Elen yn rhan o’m dosbarth addysgu yna ceir llawer o gyfleoedd i mi ei harsylwi o flaen llaw er mwyn teilwra’r ymyrraeth i dargedu ei hanghenion penodol hi. Rôl y staff cynorthwyol o fewn yr ymyrraeth yw cefnogi’r disgyblion wrth iddynt gyflawni’r gweithgareddau gan arsylwi ar sut mae’r plant yn ymddwyn a sut maent yn ymgymryd efo’r gweithgareddau. Os ydynt yn gwneud unrhyw sylwadau diddorol yna dylent eu cyfathrebu i’r athrawes a’u nod ar y daflen monitro.
Noda Llywodraeth Cymru (2020) fod ‘cynnydd mewn dysgu yn broses o ddatblygu’n fwyfwy soffistigedig, yn hytrach na’n gorff o gynnwys i’w astudio’. Yn gyffredinol wrth feddwl am greu cynnydd meddylir am ddysgu pethau newydd. Fodd bynnag gall cynnydd hefyd cael ei wneud trwy ddyfnhau a datblygu gwybodaeth am yr hyn mae’r unigolyn yn barod yn gwybod. Nid yw bod unigolyn yn datblygu ar yr un raddfa. Bu’n bwysig cofio hyn wrth fynd ati i addysgu plant a phobl ifanc er mwyn sicrhau fod y cyfleoedd sydd yn cael ei ddarparu yn galluogi pob unigolyn i ddatblygu ar ei raddfa bersonol nhw. O fewn Cwricwlwm i Gymru dangosir y cynnydd a ddisgwylir o ddisgyblion ar ffurf continwwm y camau cynnydd. Ceir camau cynnydd sydd yn benodol yn ffocysu ar ddatblygiad cymdeithasol a chorfforol. Defnyddir y camau cynnydd hyn fel amlinelliad o le ddisgwylir i’r unigolyn cyrraedd os fu’r ymyrraeth wir yn llwyddiannus. Ar hyn o bryd gellir gosod Elen ar waelod Cam Cynnydd 1 o ran ei sgiliau cymdeithasol sy’n golygu ar adegau ei bod yn gallu cyd-dynnu ag eraill gyda chymorth ond fod angen gweithio ar ei gallu i wneud hyn heb gymorth (Llywodraeth Cymru, 2020). Y gobaith yw bod sgiliau cymdeithasol Elen yn datblygu i fod ar dop Cam Cynnydd 1 erbyn diwedd yr ymyrraeth. Yn fy marn i mae’r continwwm hyn yn ffordd well o edrych ar gynnydd disgyblion nag yw’r camau blwyddyn a welwyd yn y cwricwlwm cyfredol gan ei fod yn eu galluogi i ddatblygu ar raddfa sy’n addas iddyn nhw. Wrth weithredu’r ymyrraeth hon fydd angen i mi fonitro ac asesu’r cynnydd y mae Elen a dysgwyr eraill yn gwneud dros yr wythnosau.
Er mwyn asesu’r cynnydd sy’n cael ei wneud o fewn yr ymyrraeth hon rwyf wedi penderfynu ffocysu ar fonitro ymglymiad. Fel y nodir ar waelod tudalen 9 fe fydd angen defnyddio Graddfa Ymglymiad Leuven yn wythnosol i fonitro ymglymiad Elen o fewn pob sesiwn/gweithgaredd. Crëwyd Graddfa Ymglymiad Leuven gan yr Athro Dr. Ferre Laevers. Dywed Leavers (2007) fod y raddfa yn ffordd ddibynadwy o asesu ymglymiad plant ac oedolion. Graddfa raddio pum pwynt yw’r raddfa hon, ar lefel un welir dim gweithgarwch ac ar lefel pump disgwylir gweld ffocws cyfan yr unigolyn ar y dasg. Mi fyddaf i, yr athrawes, yn llenwi taflen arsylwi (gweler Atodiad A) yn wythnosol gan ddefnyddio’r raddfa. Mi fydd hyn yn fy ngalluogi i nodi’r hyn yr wyf yn arsylwi gan y disgybl ac yna addasu’r gweithgaredd dilynol pan fu angen er mwyn codi ei lefel ymrwymiad.

Fel y nodir gynt yn yr aseiniad ceir ystod o fanteision i’r ymyrraeth hon gan gynnwys ei fod yn cynnig amrywiaeth o gyfleoedd i’r disgyblion, ac Elen yn benodol, datblygu ystod o sgiliau. Mae’r holl weithgareddau yn rhoi cyfleoedd i weithio fel grŵp ac i gyfathrebu efo cyfoedion a fydd yn cynorthwyo Elen i ddatblygu ei sgiliau cymdeithasol tu allan i’r cartref. Mi fydd cyfleoedd iddi ddatblygu ei sgiliau corfforol ymhellach trwy gymryd rhan yn sesiynau aml-sgiliau a sesiynau chwaraeon penodol megis pêl-droed. Trwy fynychu’r sesiynau coginio a chorfforol mi fydd Elen yn derbyn y wybodaeth sydd angen arni i fwyta’n iach a chadw’n heini trwy gydol ei bywyd. Un o hoff bethau Elen yw bod yn greadigol ac felly mi fydd y sesiynau creadigol yn rhoi’r cyfle iddi wneud rhywbeth mae’n mwynhau yn ogystal â mynegi ei theimladau. Er hynny adnabyddaf gall fod rhai anfanteision i’r ymyrraeth megis cynnwys y sesiynau, cost rhedeg y clwb a’r risgiau diogelwch posibl. Wrth gynllunio’r sesiynau ni fydd yn bosibl sicrhau fod y cynnwys yn apelio at bob unigolyn ond trwy gynnal sesiwn gwahanol pob wythnos gellir sicrhau fod pawb yn mwynhau cynnwys o leiaf un o’r sesiynau. O ran cost yr ymyrraeth mi fydd rhan fwyaf o’r gost yn cael ei gyfro gan arian o’r gymdeithas rhieni. Mi fydd gofyn i rieni’r plant a fydd yn mynychu’r sesiynau i gyfrannu £3 yn unig ar ddechrau pob hanner tymor at gost rediad y clwb. Gwnaed y pris mynediad yn isel er mwyn sicrhau fod plant fel Elen sydd yn dod o gartrefi incwm isel yn medru mynychu’r clwb heb boeni am y gost. O ran y risgiau diogelwch fu asesiad risg yn cael ei gyflawni cyn cynnal pob sesiwn a fu strategaethau mewn lle i leihau unrhyw risg.

How best to support Elen?
· Croeso cynnes gan yr athrawes dosbarth pob bore.
· Cyfleoedd i fod yn greadigol (cefnogi ei iechyd meddwl). 
· Rhoi amser iddi gwblhau gwaith.
· Annog i weithio’n annibynnol.
· Rhoi cyfle iddi weithio gyda’i ffrindiau/ cyfoedion (gwella sgiliau cymdeithasol).
· Gwirio ei waith yn y dosbarth i wneud yn siŵr ei fod wedi deall.
Enw: Elen James
Dyddiad geni: 08/04/2014
Oedran: 6

Datblygiad a sgiliau/ Development and skills
· Datblygiad Personol a Chymdeithasol, Lles ac Amrywiaeth Ddiwylliannol
· Nid yw bob amser yn hapus i wahanu oddi wrth ei mam yn y bore.
· Ar adegau, mae'n amharod i rannu adnoddau yn ystod gweithgareddau chwarae gydag eraill.
· Awyddus i blesio oedolion.
· Sgiliau Iaith, Llythrennedd a Chyfathrebu
· Mae ganddi sgiliau gwrando a llafar da.
· Nid yw pob tro yn hapus i gyfathrebu ar lafar efo’i cyfoedion.
· Datblygiad Corfforol
· Sgiliau echddygol bras wedi’u datblygu’n dda e.e. neidio, troi, perfformio tasgau mewn gwersi ymarfer corff.
· Datblygiad Creadigol
· Mae hi’n hoff iawn o ymuno â chanu.
· Mae hi’n mwynhau gwneud gweithgareddau creadigol e.e. peintio.
Hoffi ac edmygu am Elen
Like and appreciate about Elen
· Ei waith peintio.
· Ei wen hapus.
· Llawn egni.
· Merch caredig.
Beth sydd yn bwysig i Elen?
What’s important to Elen?
· Teulu (Ymlyniad cryf i’w fam).
· Ffrind gorau – Lisa (chwaer fawr).
· Mynd i’r parc - hoffi cael lle i redeg a chwarae.
· Bod yn greadigol - peintio a chanu.


Trosolwg o’r Ymyrraeth
	Enw’r ymyrraeth
	Clwb ar ôl ysgol

	Pam yr ymyrraeth hon?
	Dyluniwyd yr ymyrraeth hon er mwyn galluogi’r dysgwr i ddatblygu ystod o sgiliau gan gynnwys sgiliau cymdeithasol, emosiynol a chorfforol. Bwriedir hefyd targedu lles ac iechyd meddyliol y dysgwr.  

	Beth sy’n digwydd – gweithgareddau a.y.b.
	O fewn yr ymyrraeth hon mi fydd cyfleoedd i gynnal ystod o weithgareddau. 
Sesiynau coginio - mi fydd y dysgwr yn cael y cyfle i goginio prydau bwyd syml ac iachus. Os fydd rhiant disgybl yn gwirfoddoli o fewn y clwb yna ceir cyfle i’r disgybl a’i riant cydweithio i goginio’r pryd fwyd.
Sesiynau ymarfer corff - mi fydd y dysgwr yn cael y cyfle i brofi gwahanol chwaraeon e.e. pêl-droed a.y.b. o fewn y sesiynau yn ogystal â chwarae gemau.
Sesiynau creadigol – mi fydd y dysgwr yn cael y cyfle i beintio, canu ac actio o fewn y sesiynau yma.                                                                                                                              

	Rhanddeiliaid
	Pob wythnos:
· Athrawes dosbarth blwyddyn 2.
· O leiaf un cynorthwyydd dosbarth.
· Cynnig y cyfle i rieni ac aelodau o’r gymuned gwirfoddoli o fewn y sesiynau.

Sesiynau Coginio
· Aelod o staff y gegin.
· Cydlynydd/ Athro coginio’r ysgol.

Sesiynau Ymarfer Corff
· Cydlynydd ymarfer corff yr ysgol.

Sesiynau Creadigol
· Cydlynydd celfyddydau’r ysgol.

Gellir hefyd gwahodd ymwelwyr sydd yn arbenigo yn eu maes e.e. artist lleol, cogydd o’r bwyty lleol, a.y.b.

	Sut gyflwynir yr ymyrraeth?
	Darparu fel sesiynau grŵp. 
Terfyn o 26 disgybl i’r sesiynau er mwyn sicrhau bod pob unigolyn yn derbyn y cyfle i fuddio o’r ymyrraeth. 

	Ble cynhelir yr ymyrraeth?
	Sesiynau creadigol a sesiynau ymarfer corff i’w gynnal yn neuadd yr ysgol. Gellir cynnal y sesiynau ymarfer corff allan ar yr iard/cae chwarae os yw’r tywydd yn caniatáu.
Bydd y sesiynau coginio yn cael eu cynnal yn ystafell coginio’r ysgol.

	Pryd a faint?
(amlder/hyd bob sesiwn/cyfnod cyflawn)
	Bydd y sesiynau yn cael eu cynnal ar nos Fawrth. 
Sesiynau i ddechrau am 3:45y.h. a gorffen am 5:30y.h. Mi fydd hyn yn rhoi cyfle i’r staff casglu’r holl ddisgyblion o’u dosbarthiadau, yn ogystal â rhoi cyfle i’r disgyblion defnyddio’r cyfleusterau cyn i’r sesiwn dechrau.
Cyfnod o 6 wythnos (hanner tymor) i ddechrau, gyda’r gobaith bydd y clwb yn medru cael ei gynnal dros y flwyddyn gyfan os yw’r ymyrraeth yn profi’n llwyddiannus.

	Asesiad Risg
	Diogelwch:
· Angen i wirfoddolwyr derbyn gwiriad gan y DBS (Disclosure and Barring Service) o flaen llaw.
· Cedwir cofrestr o’r disgyblion sy'n mynychu'r clwb ar ôl ysgol.
· Mae trefniadau ar waith ar gyfer diogelwch disgyblion rhwng gorffen ysgol a'r clwb yn cychwyn. Cesglir pob plentyn o'u hystafelloedd dosbarth.

Caniatâd rhieni:
· Rhieni i ddarparu caniatâd ffurfiol ar gyfer eu plentyn i fynychu'r clwb ar ôl ysgol.
· Mae manylion cyswllt cyfoes rhieni yn hysbys (rhag ofn bod argyfwng, canslo'r clwb, unrhyw broblemau annisgwyl).

Goruchwyliaeth
· Mae’r cymarebau goruchwylio yn briodol.

Gwybodaeth yn ymwneud â disgyblion
· Staff clwb ar ôl ysgol i dderbyn gwybodaeth ddigonol gan rieni/ysgol yn ymwneud â'r disgyblion sy'n mynychu'r clwb h.y. meddygol, dietegol, ymddygiad neu anghenion arbennig eraill.

Cymorth Cyntaf
· Staff clwb ar ôl ysgol gyda hyfforddiant cymorth cyntaf.
· Mae digon o becynnau cymorth cyntaf ar gael.

Diogelwch Bwyd
· Sicrhau bod bwydydd y gwyddys eu bod yn achosi alergeddau yn cael eu hosgoi.
· Mae gan y staff sy'n gyfrifol am baratoi neu drin bwyd wybodaeth ddiogelwch bwyd/hylendid bwyd priodol.
· Sicrhau fod oedolyn yn gofalu am bob disgybl os ydynt yn defnyddio offer miniog. 

	Cyllid
	Mi fydd yr ymyrraeth yn cael ei gyllido yn bennaf gan arian a chasglwyd gan gymdeithas rhieni’r ysgol. 
Gofynnir i rieni/gofalwyr rhoi £3 (cost am hanner tymor) tuag at y gost o redeg y clwb.

	Sut i asesu effaith yr ymyrraeth?
	Monitro ymglymiad y dysgwr(wyr) yn wythnosol gan ddefnyddio graddfa Leuven. Ar ôl llenwi’r daflen monitro dylai ei gymharu efo’r daflen monitro o’r wythnos flaenorol.



Cynllun Hanner Tymor – Clwb ar ôl Ysgol
	Wythnos
	Cynnwys y sesiwn
	Adnoddau
	Sgiliau 
(Llywodraeth Cymru, 2020)
	Monitro ac Asesu Cynnydd

	1
	Coginio
· Disgyblion i goginio ‘Rainbow Couscous’. (Mi fydd y cynhwysion yn cael eu darparu ar gyfer y disgyblion gan yr ysgol rhag ofn bod diffyg arian neu amser gan rai teuluoedd i fynd i brynu’r cynhwysion.)
· Cymhareb o 1 oedolyn i bob 5 disgybl. (Os fu 26 disgybl yn y clwb yna fydd un oedolyn yn gyfrifol am 6 disgybl.)
· Mi fydd y disgyblion yn cydweithio i baratoi'r pryd bwyd ac yna yn cydweithio i lanhau unrhyw lanast mae’n yn gwneud.
· Fe fydd cyfle i’r disgyblion blasu’r hyn maent wedi ei greu ar ddiwedd y sesiwn. (Os nad oes amser i wneud hyn fyddant yn mynd a chyfran adref i’w blasu.)

	· Rysáit (wedi’i lamineiddio) ar gyfer pob grŵp yn ystod y sesiwn.
· Cynhwysion (Digon i 5 grŵp)
· Bwrdd torri x 5 
· Cyllell i dorri’r llysiau. 
· Tegell
· Powlen x 5
· Lliain sychu llestri x 5
	Lles 
· Rwy’n gallu adnabod ... pwy yw fy nheulu a’m ffrindiau
· Rwy’n dechrau gwneud cysylltiadau rhwng fy neiet a’m hiechyd a lles corfforol.
Cymdeithasol 
· Rwy’n gallu cyd-dynnu ag eraill gyda chymorth a heb gymorth.
· Rwy’n gallu newid, gyda chefnogaeth, y ffordd rwy’n ymwneud ag eraill a’r ffordd rwy’n ymddwyn mewn gwahanol sefyllfaoedd.
· Rwy’n gallu cymryd rhan mewn penderfyniadau grŵp.
	Graddfa Leuven – Monitro Ymrwymiad
· Athrawes i dderbyn copi o’r arwyddion lefel lles o flaen llaw.
· Nodi ar daflen monitro lefel ymrwymiad y disgybl gan nodi unrhyw sylwadau ychwanegol am yr hyn a arsylwyd yn ystod y sesiwn.

	2
	Ymarfer Corff
· Sesiwn aml-sgiliau.
· Cymhareb o 1 oedolyn i bob 5/6 disgybl. 
· Hanner cyntaf y sesiwn - Symudiadau Sylfaenol ac Ymwybyddiaeth Ofodol
· Dysgu sut i symud mewn gwahanol ffyrdd.
· Symud a newid cyfeiriad ar orchymyn.
· Ail hanner y sesiwn - Symud gyda phêl
· Symud gyda phêl yn eu dwylo.
· Rholio pêl
· Symud efo’r bêl ar wahanol gyflymderau.
	· Peli o wahanol feintiau
· Matiau 
· Conau
· Cylchoedd (‘Hoops’)
	Corfforol 
· Mae’n gen i’r hyder a’r ysgogiad i symud mewn gwahanol ffyrdd, ... gan symud yn ddiogel mewn ymateb i gyfarwyddiadau.  
Cymdeithasol 
· Rwy’n gallu cyd-dynnu ag eraill gyda chymorth a heb gymorth.
Lles meddyliol
· Rwy’n dechrau magu ymwybyddiaeth o sut mae teimladau’n cael eu mynegi trwy weithredoedd.
	Graddfa Leuven – Monitro Ymrwymiad
· Nodi lefel ymrwymiad ac unrhyw sylwadau eraill ar y daflen cofnodi. 
· Cymharu â’r daflen arsylwi o’r wythnos flaenorol.

	3
	Creadigol
· Sesiwn celf.
· Cymhareb o 1 oedolyn i bob 5/6 disgybl.
· Disgyblion i wrando ar ddarn o gerddoriaeth wrth iddynt beintio.
· Creu llun mewn ymateb i’r gerddoriaeth - creu llun sy’n cyfleu sut maent yn teimlo.
· Arbrofi gyda siapau a llinellau.
· Arbrofi gydag offer peintio.
· Byddant yn cydweithio i lanhau unrhyw lanast maent yn gwneud.
	· Paent poster – amrywiaeth o liwiau.
· Amrywiaeth o offer peintio e.e. brwsys paent, sbwng a.y.b. 
· Papur
· Darn o gerddoriaeth
	Emosiynol 
· Rwy’n gallu gwneud penderfyniadau yn seiliedig ar beth rwy’n ei hofﬁ ac nad wyf yn ei hofﬁ.
Lles meddyliol 
· Rwy’n gallu sylwi sut rwy’n teimlo, a chyfathrebu hyn.
· Rwy’n dechrau magu ymwybyddiaeth o sut mae teimladau’n cael eu mynegi trwy weithredoedd.
Creadigol 
· Rwy’n dechrau siarad am fy hwyliau a’m hemosiynau, a defnyddio’r rhain i ddylanwadu ar fy ngwaith creadigol.
	Graddfa Leuven – Monitro Ymrwymiad
· Nodi lefel ymrwymiad ac unrhyw sylwadau eraill ar y daflen cofnodi.
· Cymharu â’r daflen arsylwi o’r wythnos flaenorol.

	4
	Coginio
· Disgyblion i greu ‘Fruit Skewers’.                                   (Mi fydd y cynhwysion yn cael eu darparu ar gyfer y disgyblion gan yr ysgol rhag ofn bod diffyg arian neu amser gan rai teuluoedd i fynd i brynu’r cynhwysion.)
· Cymhareb o 1 oedolyn i bob 5/6 disgybl. 
· Mi fydd y disgyblion yn gweithio’n unigol i baratoi'r pryd.
· Byddant yn cydweithio i lanhau unrhyw lanast maent yn gwneud.
· Fe fydd cyfle i’r disgyblion blasu’r hyn maent wedi ei greu ar ddiwedd y sesiwn.
	· Rysáit (wedi’i lamineiddio) ar gyfer pob grŵp yn ystod y sesiwn.
· Cynhwysion (Digon i 5 grŵp)
· Bwrdd torri x 5 
· Cyllell i dorri’r ffrwythau,
· Sgiwerau pren
· Lliain sychu llestri x 5
	Lles 
· Rwy’n dechrau gwneud cysylltiadau rhwng fy neiet a’m hiechyd a lles corfforol.
Cymdeithasol 
· Rwy’n gallu cyd-dynnu ag eraill gyda chymorth a heb gymorth.
	Graddfa Leuven – Monitro Ymrwymiad
· Nodi lefel ymrwymiad ac unrhyw sylwadau eraill ar y daflen cofnodi.
· Cymharu â’r daflen arsylwi o’r wythnos flaenorol.

	5
	Ymarfer Corff
· Sesiwn pêl-droed.
· Cymhareb o 1 oedolyn i bob 5/6 disgybl.
· Hanner cyntaf y sesiwn – adeiladau ar y sgiliau pêl o’r sesiwn ymarfer corff blaenorol.
· Dysgu sut i redeg efo’r bêl.
· Dysgu sut i ddriblo.
· Dysgu sut i basio pêl i’w cyfoedion.
· Ail hanner y sesiwn
· Chwarae gêm hwylus o bêl-droed.
· Defnyddio’r sgiliau a ddysgwyd yn gynt.
	· Peli troed
· Goliau
· Conau
· Bibiau (er mwyn adnabod y gwahanol dimoedd)
	Corfforol
· Mae’n gen i’r hyder a’r ysgogiad i symud mewn gwahanol ffyrdd, ... gan symud yn ddiogel mewn ymateb i gyfarwyddiadau.
Cymdeithasol 
· Rwy’n gallu cyd-dynnu ag eraill gyda chymorth a heb gymorth.
Lles meddyliol 
· Rwy’n dechrau magu ymwybyddiaeth o sut mae teimladau’n cael eu mynegi trwy weithredoedd.
	Graddfa Leuven – Monitro Ymrwymiad
· Nodi lefel ymrwymiad ac unrhyw sylwadau eraill ar y daflen cofnodi.
· Cymharu â’r daflen arsylwi o’r wythnos flaenorol.

	6
	Creadigol
· Sesiwn symud – dawnsio.
· Cymhareb o 1 oedolyn i bob 5/6 disgybl.
· Dawnsio creadigol
· Gweithgaredd cynhesu – disgyblion i ddawnsio’n rhydd i ddarn o gerddoriaeth.
· Rhannu mewn i grwpiau.
· Disgyblion i gydweithio i greu dawns greadigol fer (oedolyn ar gael i gynorthwyo os fu angen cymorth)
· Dangos y dawnsiau i’r grwpiau eraill.
· Clo – gêm o ‘musical statues’
	· Matiau
· Darn o gerddoriaeth
	Cymdeithasol 
· Rwy’n gallu cyd-dynnu ag eraill gyda chymorth a heb gymorth.
Emosiynol 
· Rwy’n gallu gwneud penderfyniadau yn seiliedig ar beth rwy’n ei hofﬁ ac nad wyf yn ei hofﬁ.
Lles meddyliol
· Rwy’n dechrau magu ymwybyddiaeth o sut mae teimladau’n cael eu mynegi trwy weithredoedd.
Creadigol 
· Rwy’n dechrau archwilio syniadau, teimladau a gwahanol naws mewn amrywiaeth o waith creadigol
Corfforol 
· Mae’n gen i’r hyder a’r ysgogiad i symud mewn gwahanol ffyrdd, ... gan symud yn ddiogel mewn ymateb i gyfarwyddiadau.
	Graddfa Leuven – Monitro Ymrwymiad
· Nodi lefel ymrwymiad ac unrhyw sylwadau eraill ar y daflen cofnodi.
· Cymharu â’r daflen arsylwi o’r wythnos flaenorol.




Credaf yn gryf fod yr ymyrraeth hon yn un a fydd yn llwyddiannus iawn o fewn y CS gan ei fod yn rhoi cyfleoedd newydd i blant dysgu trwy brofiadau fel yr argymhellir gan Dewey, o fewn a thu allan i’r ystafell dosbarth. Yn ogystal â hyn fedrir addasu’r ymyrraeth er mwyn ei ddefnyddio efo disgyblion hŷn o fewn Cyfnod Allweddol 2 (CA2). O fewn Cwricwlwm i Gymru, rhoddir pwyslais ar greu continwwm rhwng addysg yn y CS ac addysg yn CA2. Mi fyddai addasu’r ymyrraeth ar gyfer CA2 yn gwneud union hyn. Yn fy marn i mi fydd yr ymyrraeth werth unrhyw arian sydd angen wario ar ei gyfer gan y fedrir ei ddefnyddio efo mwy nag un plentyn. Wrth gyflawni’r aseiniad rwyf wedi datblygu gwybodaeth a fydd yn cefnogi fy natblygiad proffesiynol yn y dyfodol. Rwyf wedi dysgu sut i ddefnyddio ‘cyd-destunau bywyd go iawn’ (Llywodraeth Cymru, 2019) mewn ffordd naturiol o fewn fy addysgu. Rwyf yn cynnig y cyfle i’r dysgwyr cyflawni gweithgareddau sy’n berthnasol i’w fywydau nawr ac yn y dyfodol gan hefyd eu cynorthwyo i ddatblygu sgiliau gydol oes. O fewn yr aseiniad rwyf wedi trafod sut y byddaf yn mynd ati i fonitro cynnydd y dysgwr ond mae hyn yn agwedd mi fydd angen i mi ddatblygu ymhellach arni yn y dyfodol. Mi fyddaf yn gwneud hyn trwy gynnal ymchwil dyfnach i’r gwahanol ffyrdd o fonitro ac asesu gan adnabod pa ffyrdd sydd angen defnyddio mewn gwahanol sefyllfaoedd.

